stanford-oval/wikipedia huggingface dataset:
דנה באש

| --- | --- |

 לידה:  15 ביוני 1971 (בת 53) מנהטן, ניו יורק, ארצות הברית 
 שם לידה:  Dana Ruth Schwartz 
 מדינה:  ארצות הברית ארצות הברית
 השכלה:  אוניברסיטת ג'ורג' וושינגטון  Pascack Hills High School 
 מעסיק:  CNN 
 בן או בת זוג:  Jeremy Bash (1998–2007) ג'ון קינג (2008–2012) 
 מספר צאצאים:  1 
 פרסים והוקרה:  דוקטור לשם כבוד (12 במאי 2018) 
 קישורים חיצוניים
 פייסבוק:  dana.bash.507
 טוויטר:  DanaBashCNN
 
דנה באש (באנגלית: Dana Bash; נולדה ב-15 ביוני 1971) היא עיתונאית ומנחה יהודייה אמריקאית, המשמשת ככתבת הפוליטית הבכירה של רשת CNN.
ביוגרפיה

באש נולדה במונטווייל, פרוור של ניו יורק שבניו ג'רזי, כדנה רות שוורץ (Dana Ruth Schwartz), ושם גם העבירה את נעוריה. היא סיימה תואר ראשון במדע המדינה באוניברסיטת ג'ורג'טאון שבוושינגטון די. סי. לפני שהחלה לשמש ככתבת בשידור חי בערוץ CNN, הפיקה עבורו תכנים לתוכניות סוף השבוע, ולאחר מכן תכנים הנוגעים לסיקור הקונגרס, ובכלל זה את הסנאט האמריקאי. לאחר מכן החלה לסקר את הבית הלבן עבור הרשת, עד שעברה לסקר את ענייני הקפיטול היל.
במרץ 2014 עיטר המגזין Elle את באש, לצד זוכים נוספים, בשגרירות האיטלקית שבוושינגטון בעת אירוע "רשימת הנשים העצמתיות בוושינגטון" (Women in Washington Power List) השנתי שלו.
במאי 2008 התחתנה בשנית עם עמיתה לעבודה ב-CNN, הכתב ג'ון קינג, שהמיר את דתו ליהדות טרם הינשאו לה. לזוג נולד ילד ביוני 2011, ולאחר פחות משנה נפרדו.
הערות שוליים

↑  Watters, Susan (26 במרץ 2014). "Gucci and Elle Honor Women in Washington Power List". WWD. נבדק ב-28 במרץ 2014. {{cite web}}:  (עזרה)
↑  "Celebrities | j. the Jewish news weekly of Northern California". Jweekly.com. 2008-04-18. נבדק ב-2012-01-11.
דמיטרי מטבר

דמיטרי (ברוסית: Дмитрий‏; 1299–1326) היה נסיך ולדימיר, שכל תקופת שלטונו כנסיך ולדימיר ניהל מאבק נגד יורי ממוסקבה.
ביוגרפיה

דמיטרי היה בנו של מיכאל מטבר, התמנה לנסיך טבר בשנת 1318. בשנת 1322 נסע לאורדת הזהב ודיווח על כך שיורי ממוסקבה אינו מעביר לחאן את המיסים שהוא אוסף בשבילו בנסיכויות הרוסיות. כתוצאה מכך, החאן מינה את דמיטרי לנסיך ולדימיר, ויורי נמלט לרפובליקת נובגורוד. בשנת 1324 נאלץ יורי להגיע לאורדת הזהב. מאוחר יותר הגיע לחצר החאן גם דמיטרי. במהלך המפגש ביניהם הרג דמיטרי את יורי. יורי היה החתן של החאן והופעלו על החאן לחצים גדולים. אחרי תקופת מעצר ארוכה, ב-15 בספטמבר 1326 דמיטרי הוצא להורג. גופתו הועברה לטבר והוא קבור בקתדרלה בעיר.
הוא היה נשוי לבת של גדימינאס אך הם לא השאירו יורשים.
דיכוטומיה

דיכוטומיה (ביוונית: Διχοτομία) היא חלוקה ממצה והדרה של קבוצה לשתי תת-קבוצות, תוספים. כלומר, כל חבר אשר היה חבר בקבוצה המקורית יהיה חבר באחת משתי תת-הקבוצות החדשות, ואף חבר לא יהיה חבר בשתיהן.
הדיכוטומיה משמשת להעצמת הניגוד בין שתי קבוצות, גם אם לפעמים החלוקה היא מעורפלת.
אטימולוגיה

המונח נגזר מה-יוונית, שפירושה "לבוש": dich- הוא צורתה של "dicha", כלומר "לשניים"; טומייה- פירושה לחתוך, לחתוך או לחלק משהו.
המילה דואליות (או  דואליות לעיתים) מכילה את משמעות המילה דיכוטומיה ויש לה גם משמעויות אחרות.
דוגמאות

הדיכוטומיה משמשת לחלוקה בין שני הפכים קיצוניים במהותם, כגון חיים ומוות, עבר ועתיד, אמת ושקר, גוף  ונשמה, שחור ולבן,טוב ורע.
בתורת הקבוצות, יחס דיכוטומי "R" הוא יחס כזה שלכל "a" ו-"b", קיים רק "aRb" או "bRa", אך לא שניהם.
בניתוח באמצעות רגרסיה, משתנה דמה הוא משתנה דיכוטומי המייצג מאפיין מסוים, המקבל רק את הערך 1 (המציין את קיומו של המאפיין) או 0 (מציין לא - קיום המאפיין).
דיכוטומיה כוזבת היא כשל לוגי הנובע מהנחתו של הטוען, ששתי האפשרויות שהוא מציג הן ממצות וקבוצות זרות (כלומר, אחת מהן חייבת להיות נכונה, ורק אחד מהם). בדרך כלל הסיבה לאי נכונות ההנחה היא כי ישנן אפשרויות נוספות שלא נלקחו בחשבון (כשל לוגי הנקרא בחירה כוזבת), אך לעיתים ההנחה אינה נכונה כי ייתכן ששתי האפשרויות יכולות להתקיים יַחַד.
בבוטניקה, דיכוטומיה היא סוג של הסתעפות, על ידי פיצול ענף לשני ענפים.
ראו גם

עקרון השלישי הנמנע
טריכוטומיה
דיכוטומנתס טריסטניקרפה

| דיכוטומנתס טריסטניקרפה |
| --- | --- |
 דיכוטומנתס טריסטניקרפה
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: ורדנאים
משפחה:: ורדיים
סוג:: דיכוטומנתס
מין:: דיכוטומנתס טריסטניקרפה
שם מדעי
 Dichotomanthes tristaniicarpa ‏Kurz

ענף ועלים
דיכוטומנתס טריסטניקרפה (שם מדעי: Dichotomanthes tristaniaecarpa, בכתב סיני 牛筋条, בפין-יין: Niú jīn tiáo), הוא צמח שהוא מין יחיד בסוג דיכוטומנתס השייך למשפחת הוורדיים. זהו שיח עד עץ ירוק-עד שגובהו בין 2 ל-7 מטרים, הגדל ברפובליקה העממית של סין.
תיאור

דיכוטומנתס טריסטניקרפה הוא שיח עד עץ ירוק-עד שגובהו בין 2 ל-7 מטרים. הענפים בגוון חום-אפרפר עד שחור-אפרפר כשהם מבוגרים. בתחילה מכוסים בפלומה לבנה צהבהבה הנושרת כשהענפים מזקינים. הניצנים ביצתיים, קטנים, בתחילה מכוסים בפלומה, הנושרת אחר-כך. קצה הניצן מחודד.
העלים סרוגים. הפטוטרת מכוסה בפלומה צפופה לבנה צהבהבה ואורכה 0.5–2 מילימטרים. הטרף סגלגל מוארך עד דמוי רומח הפוך. אורכו 3–6 סנטימטרים, ורוחבו 1.5–2.5 סנטימטרים. גונו ירוק כהה מעט מבריק. החלק העליון מכוסה תחילה פלומה, מאוחר יותר חלק. בסיס העלה דמוי יתד עד מעט מעוגל, וקצה העלה מחודד עד קהה. שולי העלים שלמים ולעיתים רחוקות משוננים במחצית החלק העליון.
התפרחת באורך 2–5 סנטימטרים, וברוחב 3–6 מילימטרים. ציר התפרחת ועוקץ הפרחים מכוסים בפלומה לבנה צהבהבה. עלי החפה דמוי רומח נושרים מהר. אורכו של צינור הפרח 2–3 מילימטרים שני הצדדים מכוסים בפלומה. אורך העוקץ 1–3 מילימטרים וקוטר הפרחים 5–9 מילימטרים. עלי הגביע ירוקים, משולשים, שוליהם משוננים. חמשת עלי הכותרת לבנים מעוגלים אורכם 3–4 מילימטרים. בפרחים יש בין 15 ל-20 אבקנים, קצרים מעלי הכותרת. הזיר חלק. הפרי הוא הלקט אדום יבש מאורך באורך 5–7 מילימטרים שנשאר בגביע, גדל, והופך בשרני.
עונת הפריחה היא אפריל-מאי, והפרי מבשיל באוגוסט-נובמבר.
תפוצה

הצמח גדל ביערות עצים מעורבים, רחבי עלים ומחטניים על מדרונות ההרים בגובה בין 1,300 ל-2,500 מטרים מעל גובה פני הים במחוזות סין העממית סצ'ואן ויונאן.
הערות שוליים

↑  השם העברי הוא תעתיק השם המדעי
1 2 3 4 5  Dichotomanthes tristaniicarpa, Flora of china Vol. 4 Page 85
↑  'Dichotomanthes tristaniicarpa' from the website Trees and Shrubs Online
פרח וניצנים
גריגורה אורקה

| --- | --- |

דיוקן על בול דואר של רפובליקת מולדובה
 לידה:  1590 מולדביה 
 פטירה:  1647 (בגיל 57 בערך) Goești, רומניה 
 מדינה:  מולדביה 
 השכלה:  אוניברסיטת לבוב 
 
גריגוֹרה אוּרֶקֶה (ברומנית: Grigore Ureche;‏ 1590 או 1595–1647 גוישט) היה בויאר רומני ממולדובה, כרוניקאי (היסטוריון) ופוליטיקאי. מחבר הכרוניקה החשובה הראשונה של נסיכות מולדובה, ששרדה עד ימינו, יצירה ספרותית ראשונה בשפה הרומנית שאיננה בעלת תוכן דתי. נחשב מייסד הכתיבה ההיסטוריונית הרומנית.
עמוד מהכרוניקה של ארץ מולדובה מאת גריגורה אורקה
ימי צעירותו. לימודים וגלות בפולין

גריגורה אורקה נולד בשנת 1590 או 1595 כבנו של נסטור אוּרֶקֶה, דמות חשובה בחצר נסיכי מולדובה במאה ה-16 שמילא
שליחויות חשובות ב"שער העליון" בקושטא וכיהן כ"ווֹרניק גדול" (פלאטין) של "הארץ התחתית" בימי הנסיך ירמיה מובילה.
היה ביחסי קרבה משפחתית עם השושלת המולדבית מובילה שנציגיה בכנסייה ובאדמיניסטרציה שיחקו תפקיד חשוב בתולדות מולדובה ואוקראינה.
נסטור אורקה היה אחד מראשי המחנה הפרו - פולני באצולה המולדבית והייתה לו גם אזרחות פולנית. בשנת 1611 כשהאב יצא לגלות פוליטית בפולין הצטרף הבן, גריגורה, ובילה שם שנים רבות בלבוב, בירת גליציה המזרחית. בה השלים לימודיו במכללה ישועית. למד היסטוריה וגאוגרפיה, שפות קלאסיות - לטינית ויוונית עתיקה, רטוריקה ואמנות השירה. שלט גם בשפות פולנית וסלבונית.
אביו שהיה בלבוב חבר באגודה אורתודוקסית אוקראינית, מת בשנת 1617 ונקבר במולדתו במנזר סֶקול.
פעילותו

בחזרתו למולדובה מילא גריגורה אורקה תפקידים בכירים שונים בשרות הנסיכים. בשנת 1627 בעת מלוכתו של מירון ברנובסקי, גם הוא בן למשפחת מובילה, מונה גריגורה אורקה כ"טרטי לוגופט" treti logofăt (לוגופט שלישי - איש מזכירות), תפקיד שנהגו להעניק למלומדים.
בין השנים 1631 - 1633, בעת מלכותו של הנסיך ראדו אלכסנדרו איליאש עלה לתפקיד של "ספטאר גדול" (נושא חרב המלוכה). אולם ברגע מסוים סר חנו של גריגורה אוּרֶקֶה בעיני הנסיך ופוטר. יתרה מכך, היו שמועות ששמו נרשם בין אלו שהנסיך ביקש להוציאם להורג. אז גריגורה אוּרֶקֶה הצטרף לקשר נגד הנסיך. יצא לשליחות אל הסולטאן בקושטא עם קבילות נגד הנסיך.
הסולטאן השתכנע והדיח את אלכסנדרו איליאש מכס נסיכי מולדובה.
במקומו הועלה לשלטון מולדובה וסילה לופו אשר גמל לגריגורה אורקה על מעשיו ומינה אותו שוב לתפקיד ספטאר גדול ואחר כך לתפקיד היוקרתי של "וורניק גדול" של "הארץ התחתונה", כפי שהיה אביו נסטור. גריגורה שימש כאחד היועצים המקורבים לנסיך זה, ששלטונו נמשך זמן רב יותר משל נסיכים אחרים באותה תקופה. בענייני מדיניות חוץ המשיך גריגורה אורקה לתמוך במדיניות של התקרבות עם השכנה הנוצרית מהצפון, פולין. גריגורה אורקה נפטר בכפר גוישט, אז במחוז קטן שנקרא קרליגטורה על יד נהר הפרוט, ב-3 במרץ 1647 ונקבר במנזר ביסטריצה.
יצירתו

גריגורה אורקה כתב בערוב ימיו, כנראה בשנות 1640, כרוניקה שנקראה "דברי שנות ("לטופיסץ") ארץ מולדובה מהקמתה ובמשך השנים וחיי אדוניה מדרגוש וודה ועד ארון וודה - Letopiseţul Ţării Moldovei. בספר זה הדגיש את נושא שותפות המוצא הרומאי של העם הרומני ושל השפה הרומנית בשלוש הארצות הרומניות שהיו אז נפרדות וחלקם (טרנסילבניה) נמצאו תחת שלטון זר מדכא. כמו כן הצטיין בתיאורים מלאי חן של חיי נסיכים שונים ושל מעשיהם, ובמיוחד של שטפן הגדול, גדול נסיכי מולדובה. הוא לא הצליח לסיים את עבודתו.
הגרסה המקורית של הכרוניקה עברה מיד ליד בסביבה מאוד סגורה ולבסוף אבדה מוקדם מאוד.
הכרוניקה הועתקה ועובדה עם תוספות על ידי סימיון דסקלו (סימיון המורה). נוספו לה תוספות גם בגרסתם של המעתיקים מיסאיל קלוגרו (מיסאיל הנזיר) ואקסינטה אוריקאריול. מירון קוסטין הוא זה שהמשיך את הכרוניקה ב"כרוניקת ארץ מולדובה מימי ארון ווודה מאיפה שעזב אותה אורקה "הוורניק", וכיסה בה את השנים 1595 - 1661. הוא גם זיהה רבות מתוספותיהם של המעתיקים.
כיום נשמרו 22 עותקים בכתב יד הכוללים בחלקה או השלמותה את הכרוניקה של אורקה. הטקסט פורסם לראשונה בשנת 1852 בידי מיכאיל קוגלניצ'אנו.
יסודות המידע של הכרוניקה שלו היו שנתונים בחצר הסלבונים, הכרוניקה של פולין מאת יואכים ביילסקי ועבודת קוסמוגרפיה בלטינית.
הוא הסביר את חשיבות הכרוניקה בצורך "שמא לא תטבענה השנים עברו"
ולהוריש לצאצאים פרטים על מה שהתרחש פעם, מתוך דאגה שהם לא יישארו "כמו חיות הבר ובעלי החיים חסרי הדיבור והשכל".
לזכרו

לזכרו נקראים רחובות רבים בערי רומניה וברפובליקת מולדובה.
בקישינב לשדרות יונה יקיר שונה השם לשדרות גריגורה אורקה.
לקריאה נוספת

Dicţionarul Enciclopedic Român, ed. Politică, Bucureşti, 1962-1966
George Călinescu, Istoria literaturii române de la origini şi pînă în prezent
Nicolae Manolescu, Istoria critică a literaturii române
ד'תקס"ו

ד'תקס"ו (4566)  היא שנה עברית  אשר  החלה ביום א' בתשרי, אור ל-30 באוגוסט 805 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 806. שנה מסוג זחג, היא מעוברת, ואורכה 383 ימים. זו שנה שנייה לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תקס"ט

ד'תקס"ט (4569)  היא שנה עברית  אשר  החלה ביום א' בתשרי, אור ל-25 בספטמבר 808 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 809. שנה מסוג בחג, איננה מעוברת, ואורכה 353 ימים. זו שנה חמישית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תקס"ז

ד'תקס"ז (4567)  היא שנה עברית  אשר  החלה ביום א' בתשרי, אור ל-17 בספטמבר 806 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 807. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דנה ברגר (אלבום)

דנה ברגר הוא אלבום הבכורה של הזמרת-יוצרת הישראלית דנה ברגר שפורסם ב-1 באוקטובר 1994, בהוצאת חברת התקליטים NMC יונייטד אנטרטיינמנט.
רקע

בדצמבר 1992 הוציאה ברגר את הדואט "אל תוותרי עלי" ביחד עם רפי אדר כחלק מהאלבום הלב המלא של קונטינקה (1994).
במסגרת העבודות על האלבום, ברגר שיתפה פעולה עם הזמרת והמלחינה ורד קלפטר בלחן מספר שירים, ועם המוזיקאים ג'וני שועלי, ברי סחרוף, עודד פרח ורע מוכיח. סגנון האלבום היה רוק "כסחני" ו"פראי" למדי, עם טקסטים קשים וחריפים, והשירים הבולטים מתוכו הם "מלך", "והלב שלי ריק" ו"מה יישאר לי בסוף". גם תמונתה של ברגר המופיעה בצד האחורי של העטיפה כשהיא מדממת מהאף דימתה את האווירה המוזיקלית באלבום, שנכשל מבחינה מסחרית.
באמצע שנות ה-90 נהנתה ברגר מפופולריות גוברת. על אף שהוציאה רק אלבום אחד בין 1994 ל-1998 ואלבומה השני פשוט להיות (1998) פורסם בהמשך.
רשימת רצועות

| דנה ברגר> מס' | דנה ברגר> שם | דנה ברגר> משך | דנה ברגר>  | דנה ברגר>  | דנה ברגר>  | דנה ברגר>  | דנה ברגר>  | דנה ברגר>  | דנה ברגר>  |
| --- | --- | --- | --- | --- | --- | --- | --- | --- | --- |
| 1. | מלך  | 4:01 |  |  |  |  |  |  |  |
| 2. | שבע בערב  | 3:50 |  |  |  |  |  |  |  |
| 3. | אשמה  | 4:52 |  |  |  |  |  |  |  |
| 4. | מה יהיה  | 3:52 |  |  |  |  |  |  |  |
| 5. | מקום בשמש  | 5:21 |  |  |  |  |  |  |  |
| 6. | נופלת  | 4:42 |  |  |  |  |  |  |  |
| 7. | והלב שלי ריק  | 3:58 |  |  |  |  |  |  |  |
| 8. | חמימות  | 5:51 |  |  |  |  |  |  |  |
| 9. | להרוג אותי  | 5:45 |  |  |  |  |  |  |  |
| 10. | אולי  | 3:51 |  |  |  |  |  |  |  |
| 11. | מה יישאר לי בסוף  | 3:37 |  |  |  |  |  |  |  |
| 12. | מבין אצבעותי  | 4:17 |  |  |  |  |  |  |  |
| משך כולל: | משך כולל: | 54:00 |  |  |  |  |  |  |  |
הערות שוליים

↑  דנה ברגר, ורד קלפטר, ג'וני שועלי, ברי סחרוף, עודד פרח, רע מוכיח
↑  דנה ברגר, 1994-10-01, נבדק ב-2023-11-28
↑  סטריאו ומונו, סטריאו ומונו, אתר הדיסקוגרפיה של המוסיקה הישראלית
↑  פשוט להיות, 1998-07-01, נבדק ב-2023-11-28
דייוויד סזרני

| --- | --- |
אין תמונה חופשית
 לידה:  13 בנובמבר 1956 לונדון, הממלכה המאוחדת 
 פטירה:  25 באוקטובר 2015 (בגיל 58) לונדון, הממלכה המאוחדת 
 מדינה:  הממלכה המאוחדת 
 השכלה:  תיכון לטימר  קווינס קולג'  אוניברסיטת קולומביה  קולג' סנט אנתוני 
 מעסיק:  אוניברסיטת סאות'המפטון, רויאל הולוויי של אוניברסיטת לונדון, אוניברסיטת קווין מרי בלונדון, אוניברסיטת לידס 
 פרסים והוקרה:  קצין במסדר האימפריה הבריטית (2006) 
 
דייוויד סזרני (באנגלית: David Cesarani;‏ 1956–2015) היה היסטוריון וחוקר השואה אנגלי-יהודי.
חייו

סזרני נולד למשפחה יהודית. הוריו היו קומוניסטים בהשקפתם. סזרני התנדב בקיבוץ והיה תומך ישראל כל חייו.
סזרני למד באוניברסיטת קיימברידג', באוניברסיטת קולומביה ובאוניברסיטת אוקספורד. ב-1986 התבקש לחקור את סוגיית בריטניה ופושעי המלחמה הנאצים שהגיעו אליה ועשה זאת עד השלמת דוח הוועדה ב-1988. הוא לימד בלידס, בסאות'המפטון ועוד.
סזרני תרם להגדלת המודעות לזכר השואה בבריטניה. הוא קרא להעמיד לדין פושעי מלחמה נאצים שהגיעו לבריטניה, תרם לקביעת יום זיכרון לשואה בבריטניה וכן להקמת תצוגת הקבע על השואה במוזיאון המלחמה האימפריאלי והיה חבר במשלחת הבריטית לכוח המשימה הבינלאומי להנצחת זכר השואה.
מחקריו ופעילותו הציבורית להנצחת זכר השואה

בספרו הראשון על השואה, Justice Delayed: How Britain Became a Refuge for Nazi War Criminals, ניסה להסביר מדוע אפשרו הבריטים לרוצחי יהודים ממזרח אירופה להיכנס לבריטניה ולמה לא עמדה סוגיה זו לדיון ציבורי. הוא טען שמצד בעלות הברית המערביות, פושעי המלחמה היו גרמנים ואוסטרים והן לא ביקשו לטפל בנושא משתפי הפעולה המזרח אירופים, אותם החשיבו כקרבנות של הסובייטים.
ב-1992 ארגן סזרני אירוע לציון שנת היובל לוועידת ואנזה, בעקבותיו ערך את הספר The Final Solution: Origins and Implementation.
ב-1994 ארגן כנס לציון חמישים שנה לחורבן יהדות הונגריה. בעקבות הכנס ערך את הספר Genocide and Rescue: The Holocaust in Hungary. במקביל כתב ביוגרפיה על ארתור קסטלר.
ב-2002 היה עורך שותף לספר הכינוס Bystanders" to the Holocaust: A Re-evaluation" ותרם לו מאמר הדן במסייעים ליהודים.
ב-2004 פרסם ביוגרפיה על אדולף אייכמן.
בספרו Justice Delayed כתב סזרני שברגן-בלזן סימל בבריטניה את זוועות הנאציזם והיה שותף בארגון כינוס לרגל שישים שנה לשחרור המחנה. תוכן המחקרים שהובאו בכנס התפרסם בספר Belsen 1945: New Historical Perspectives.
בשנים 2012-2010 השתתף סזרני בעריכת שלושה ספרי כינוסים על התקופה שאחרי המלחמה, על הניצולים, הצדק, הפוליטיקה והזיכרון לאחר המלחמה, וכן בנושא שתיקתם-לכאורה של הניצולים אחרי השואה. בספר After the Holocaust: Challenging the Myth of Silence טען שהניצולים לא שתקו, אך עד סוף שנות הארבעים הדיון בנושא היה רב ונחשב על ידי הציבור הרחב כממוצה.
הוקרה

על תרומתו לעיצוב זיכרון השואה בבריטניה קיבל סזרני את אות אביר האימפריה הבריטית ב-2005.
מספריו

David Cesarani, “Autobiographical Reflections on Writing History, the Holocaust and Hairdressing,” in Christopher R. Browning, et al., eds., Holocaust Scholarship: Personal Trajectories and Professional Interpretations (New York: Palgrave Macmillan, 2015)
David Cesarani, Final Solution: The Fate of the Jews 1933–49 (London: Macmillan, 2016)
David Cesarani, Justice Delayed: How Britain Became a Refuge for Nazi War Criminals (London: William Heinemann, 1992)
David Cesarani, ed., The Final Solution: Origins and Implementation (London: Routledge, 1994).
David Cesarani, ed., Genocide and Rescue: The Holocaust in Hungary (Oxford: Berg, 1997).
David Cesarani, Arthur Koestler: The Homeless Mind (London: William Heinimann, 1998), p. 557
David Cesarani and Paul A. Levine, eds., “Bystanders” to the Holocaust: A Re-evaluation (London: Frank Cass, 2002).
David Cesarani, Eichmann: His Life and Crimes (London: William Heinemann, 2004)
Suzanne Bardgett and David Cesarani, eds., Belsen 1945: New Historical Perspectives (London: Vallentine Mitchell, 2006)
Suzanne Bardgett, David Cesarani, et al., eds., Survivors of Nazi Persecution in Europe after the Second World War: Landscapes after Battle, vol. 1 (London: Vallentine Mitchell, 2010).
Suzanne Bardgett, David Cesarani, et al., eds., Justice Politics and Memory in Europe after the Second World War: Landscapes after Battle, vol. 2 (London: Vallentine Mitchell, 2011).
David Cesarani and Eric J. Sundquist, eds., After the Holocaust: Challenging the Myth of Silence (London: Routledge, 2012)
David Cesarani, ed., Holocaust: Critical Concepts in Holocaust Studies (London: Routledge, 2004)
הערות שוליים

↑  על סזרני באתר יד ושם
| --- | --- |
בקרת זהויות :  NLI: 987007259785705171  PLWABN: 9810646139905606  BIBSYS: 90621541  BnF: cb12199547p (data)  CiNii: DA06706216  GND: 113197896  ISNI: 0000 0001 1480 1827  LCCN: n88231414  LNB: 000284038  NKC: xx0080205  NTA: 07496299X  SNAC: w62c18hn  SUDOC: 03061547X  VIAF: 112659179   WorldCat (עם VIAF): 112659179
גינקומסטיה

| --- | --- |

גבר הסובל מגינקומסטיה חריפה
 תחום:  אנדוקרינולוגיה 
 גורם:  אי-ספיקת כליות כרונית, תת-תזונה, שחמת הכבד, השמנת יתר, תרופה 
 טיפול:  מעכבי ארומטז  selective estrogen-receptor modulators 
 קישורים ומאגרי מידע
 eMedicine:  120858 
 MeSH:  D006177
 סיווגים
 ICD-10:  N6262. 
 
זכר עם גינקומסטיה אסימטרית חריפה, אחרי ניתוח פלסטי הכולל כריתה של הרקמה הבלוטית ושאיבת שומן של המותניים.
רקמה בלוטית מחוללת-גינקומסטיה שהוסרה בניתוח.
תצלום מיקרוסקופי של רקמת שד בו נצפית היפרפלזיה (צמיחת יתר) של ריקמת השד הגינקומסטואידית. (בתצלום נצבעה הרקמה בצבען המטוקסילין-אאוזין וזה למטרת הדגשת חלקים שונים ברקמה דוגמת התפתחות גושים.
ההורמון האסטרוגני אסטרדיול. אסטרוגן נפוץ אשר כמו המולקולות האסטרוגניות הקרובות לו (והאגוניסטים שלהן), בעל תפקיד בפיתוח גינקומסטיה.
תרשים של מולקולת טמוקסיפן, מן הטיפולים התרופתיים הקונבנציונליים הבודדים לגינקומסטיה הכרוכה בכאב ולמניעת החרפתה של גינקומסטיה קיימת. לרוב התרופה משמשת לטיפול בנערים אשר התופעה והשלכותיה מציקות להם, אך לא רק לאוכלוסייה זו.
גינקומסטיה (Gynecomastia – שד אישה) היא התפתחות חריגה של בלוטות חלב גדולות בזכרים הגורמת לגדילת החזה לממדים לא פרופורציונליים. לעיתים התפתחות חריגה זו מהווה סטייה משמעותית ממבנה בית החזה הזכרי הנורמלי ומהאידיאל הגברי האוניברסלי לרוב בהקשר זה, ומביאה למבוכה בקרב גברים רבים. הבעיה אינה אסתטית בלבד בהכרח, ועלולה לכלול השלכות שליליות שונות, כגון כאבי חזה, סרטן השד בגברים, סרטן האשך, ובעיות נפשיות.
בחלק ממקרי הגינקומסטיה תיתכן הפרשת חלב מרקמת השד הגינקומסטואידי. חלק מהמקרים של גינקומסטיה הם א-סימטריים, כלומר, שד אחד גדול מהשני (בין אם גודלו של השד העמית פתולוגי ובין אם לא). תת-סוג נפוץ של גינקומסטיה הוא ליפומסטיה - בסוג זה של גינקומסטיה, עיקר נפח השד מתקבל משומן ורק ממעט רקמה בלוטית (אם בכלל). גינוקמסטיה לסוגיה נחשבת לשתיים מבעיות גברים נפוצות לצד השמנה בטנית בזכרים, התקרחות ומחלת פיירוני.
מרבית הגברים הסובלים מהמחלה נאלצים ללבוש חזיית זכרים, שהיא חזייה שמועצבת על בסיס החזייה הרגילה (המשמשת נקבות) אך עם מספר התאמות חשובות לגוף הזכרי.
אטיולוגיה

גינקומסטיה עלולה להתרחש פיזיולוגית בינקות בגין הורמונים מהאם, וכן בהתבגרות או בזקנה. בקרב נערים מתבגרים גינקומסטיה היא גורם דחק משמעותי; עם זאת, כאשר מדובר בריבוי שומן באזור החזה (ראו פסאודוגינקומסטיה בהמשך), עשויים מקרים קלים מאוד של גינקומסטיה כמעט להיעלם או לחלופין להפוך ללא רלוונטיים, עם איבוד שומן בגוף כתוצאה של פעילות גופנית, ושינויים מטבוליים או אנטומיים.
הסיבות לגינקומסטיה קשורות לרוב בחוסר איזון בהורמוני המין, ובמיוחד עלייה באסטרוגן ביחס לטסטוסטרון. זוהי סיבה בעלת אופי אפיגנטי, אך הן גם יכולות להיקשר בתגובת הרקמות אליהם, סיבה גנטית בדרך כלל, שתתבטא למשל ברמות גבוהות של החלבון גלובולין קושר הורמוני מין ותגרום לתגובה מוגברת למולקולות אסטרוגניות ברקמת השד. הפעלת מנגנון זה נקשרה עם מחלות כגון תריסיות יתר, מחלת כבד כרונית, ותרופות שונות (עליהן יורחב בהמשך).
הזדקרות החזה יכולה לנבוע מהיפרטרופיה של רקמת החזה או רקמה אפידוזית בחזה ועור, ולרוב מהווה שילוב של השתיים.
גינקומסטיה נבדלת ממסת שרירי חזה גדולה (Overmass), המתפתחת בעקבות פעילות ספורטיבית כמו הרמת משקולות, התעמלות או שחייה, גורמת ל"דחיפה" קדימה של שריר החזה, ויוצרת מצג שווא של גינקומסטיה.
סיבות ספציפיות לגינקומסטיה הן למשל פגמים בקולטן לאנדרוגן (כמו במחלת קנדי), תורשה גנטית כמו תסמונת קליינפלטר לצורותיה האנאפלואידיות השונות ועודף ארומטאז, הגורם להתנשיות של רקמות החזה. מקרים רבים של גינקומסטיה הם אידיופתיים (סיבתם לא ברורה), ועל פי אחת הסטטיסטיקות, בכ-25% מהמקרים הסיבה לגינקומסטיה לא ידועה.
קיים דיון בשאלה עד כמה הורמונים נקביים המתווספים על ידי חברות מסחריות שונות למזון הצומח, לרוב בצורה של חומרי הדברה, למזון המעובד, בצורה ישירה או עקיפה, ולמי השתייה, בשל בעיות תשתית, תורמים לשכיחותה הגבוהה יחסית של גינקומסטיה בקרב זכרים במדינות מתועשות. המחלוקת על כך קיימת גם לגבי בעיות אחרות, כגון מגמת הירידה העולמית באיכות הזרע הזכרי והשכיחות הגבוהה של סרטן השד בקרב נשים בעולם המערבי. זכרים עם גינקומסטיה הם בעלי סיכון גבוה יותר לתחלואה בסרטן השד.
על פי אחד המחקרים, גדילת קוטרה של הילת הפטמה מבשרת גינקומסטיה.
אטיולוגיה > תרופות

ב-10%–25% מהמקרים נמצא כי הגורמים לגינקומסטיה הם תרופות, והן: צימטידין, אומפרזול, אימטיניב, פינסטריד, דוטסטריד ספירונולקטון, תרופות אנטי-פסיכוטיות מסוימות ותרופות הכוללות הורמונים, כמו אסטרוגן נסיובי. חלק מן התרופות משפיעות ישירות על רקמת החזה, ואחרות מגבירות את הפרשת הפרולקטין מבלוטת יותרת המוח על ידי חסימה של פעולות הדופמין בקבוצת התאים לקטוטרופיים ביותרת המוח הקדמית. אנדרוסטנדיון יכול להוביל לגינקומסטיה חרף גודש של פעולת אסטרוגן. תרופות מסוימות ממשפחת ה-SSRI עלולות לגרום לגינקומסטיה (שלעיתים תכלול הפרשת חלב מהשד). סיבות אחרות יכולות להיות הפחתת טסטוסטרון בזכרים מבוגרים, ושימוש בסטרואידים אנאבוליים. חולים בסרטן הערמונית העוברים נוהל דלדול אנדרוגן כחלק מהטיפול במחלה עלולים לפתח גינקומסטיה. היפרפרולקטינמיה נקשרת בגינקומסטיה.
אטיולוגיה > תזונה

פיטואסטרוגנים מסוימים בלבד, וכן קסנואסטרוגנים רבים הנמצאים במזון המתועש, במוצרי פלסטיק המשמשים לאחסנת מזון ומשקאות, ואף במי השתייה, מפעילים קולטנים אסטרוגניים ונקשרו באטיולוגיה לגינקומסטיה ובעיות אחרות.
אבחון הסוג

קביעת אבחנה מדויקת לגינקומסטיה ראשית דורשת שלילה של כל בעיה אחרת, כגון מסת יתר של החזה, פסואודגינקומסטיה, דלקת השד, ליפומה וסרטן השד. הכלים העיקריים לאבחון גינקומסטיה, כמו גם בשביל להבחין אם מדובר בגינקומסטיה או בפסאודוגינקומסטיה, הם אולטראסאונד, ולעיתים גם ממוגרפיה.
אבחון הסוג > דרגות גודל של גינקומסטיה

קיים סולם המשמש את הרופאים לאמוד את גודל נפח השד הזכרי:
דרגה 1: הגדלה מינורית, ללא עודפי עור
דרגה 2: הגדלה מתונה, ללא עודפי עור
דרגה 3: הגדלה מתונה, כולל עודפי עור
דרגה 4: הגדלה ניכרת, כולל עודפי עור
טיפול

הטיפול הקיים נחלק לשני סוגים. סוג אחד הוא מניעת גינקומסטיה בעת התפתחותה או כשיש חשש סביר שהיא תתפתח, למשל כאבי חזה בבנים מתבגרים או נטילת תרופה שידועה כמחוללת גינקומסטיה. טיפול זה ניתן על ידי רופאים אנדוקרינולוגים. סוג שני הוא טיפול בגינקומסטיה קיימת, שהוא הליך ניתוח המבוצע על ידי רופאים פלסטיקאים.
טיפול > מניעה או עצירה של התפתחות גינקומסטיה פוטנציאלית או ראשונית

ברוב המקרים ניתן טיפול זה כאשר הגינקומסטיה נמצאת בשלבי ההתפתחות הראשונים שלה ולרוב כרוכה גם בבכאבי חזה. אפשר שהטיפול יינתן גם במצבים שבהם קיימת סבירות מספקת לכך שמתפתחת גינקומסטיה, כמו למשל, עם התחלת טיפול תרופתי מסוים אשר תופעות הלוואי שלו כוללות גינקומסטיה.